14/10/2016 | Administración LocalMunicipal
Ferrol
Deportes
Bases da convocatoria para o outorgamento de autorizacións para a utilización das instalacións deportivas e pistas escolares no concello de Ferrol, tempada 2016/2017

ANEXO I BASES DA CONVOCATORIA PARA O OUTORGAMENTO DE AUTORIZACIÓNS PARA A UTILIZACIÓN DAS INSTALACIÓNS DEPORTIVAS E PISTAS ESCOLARES NO CONCELLO DE FERROL. TEMPADA 2016-2017.1.-Obxecto da convocatoria. Outorgamento de autorizacións demaniais para a utilización das instalacións deportivas municipais e pistas escolares (anexo I) por entidades deportivas durante a tempada 2016-2017 ( do 1 de Novembro de 2016 a 30 de xuño de 2017 ), con posibilidade de prórroga por 2 meses máis, previa solicitude e xustificación da súa necesidade pola entidade deportiva así como da dispoñibilidade das instalacións solicitadas.2.- Destinatarios. Unicamente poderán participar nesta convocatoria as entidades, clubs ou asociacións deportivas ou outras entidades inscritas no Rexistro Municipal de Entidades Cidadás do Concello de Ferrol e exclusivamente para un uso deportivo.3.-Presentación de Solicitudes. Prazo de presentación de solicitudes: 10 días hábiles dende o día seguinte á publicación de anuncio no BOP. As solicitudes se presentarán, de acordo cos modelos previstos nos anexos a estas bases, no Rexistro Xeral do Concello de Ferrol, en horario de 9:00 horas ás 14:00 horas ou en calquera/s outro/s rexistro/s ou oficinas aos que se refire o artigo 16.4 da Lei 39/2015, de 1 de outubro, de Procedemento Administrativo común de las Administracións Públicas. - No caso de solicitudes para actividade deportiva federada (anexo II), achegarase á solicitude: · Copia da inscrición dos equipos na competición - No caso de solicitudes para actividade non federada (deporte recreativo, escolas deportivas. anexo III), achegarase á solicitude: · Copia da póliza do seguro de RC e de Accidentes con xustificante de pago que acredite a cobertura de todos/as os/as participantes da súa actividade. En ambos supostos e co fin de cumprir coas obrigas que establece o artigo 13.5 da Lei 26/2005, de 28 de xullo, en relación ás persoas en contacto habitual con menores durante o desenvolvemento da actividade obxecto da solicitude, todas as solicitudes deberán vir acompañadas: • Dunha declaración responsable asinada polo presidente da entidade na que se relacione todo o persoal que durante o desenvolvemento das actividades teña contacto habitual con menores (adestradores, delegados, monitores, etc). • Da Certificación negativa do Rexistro Central de delincuentes Sexuais para cada un das persoas relacionadas. As entidades beneficiarias quedan obrigadas á comunicación de calquera cambio ou incidencia que afecte á documentación anterior.4.-Acreditación da capacidade dos solicitantes. No suposto de que os solicitantes sexan entidades deportivas inscritas no Rexistro Municipal de Entidades Cidadás do Concello de Ferrol (antigo rexistro do extinguido Patronato Municipal de Deportes), bastará a indicación do número de rexistro e razón social. Os solicitantes que non se atopen debidamente inscritos no citado rexistro deberán acompañar á solicitude a seguinte documentación (orixinal ou copia compulsada): - Fotocopia do CIF. - Fotocopia do NIF da persoa que asine a solicitude, así coma do título que lle outorgue a representación. - Fotocopia do acto ou documento de constitución no que conste o seu obxecto social ou fins da asociación ou entidade ou no seu caso, declaración responsable sobre o uso deportivo da instalación solicitada. - Certificado ou copia do acordo do órgano competente da entidade para formular a solicitude. - Documentación acreditativa dos elementos a valorar con arranxo aos criterios de valoración da orden de prelación da solicitude.5.-Procedemento de outorgamento de autorizacións de uso. O procedemento iniciarase mediante a presentación da solicitude de conformidade co modelo previsto no anexo II e anexo III. Unha vez finalizado o prazo de presentación de solicitudes, o persoal técnico competente calificará a suficiencia e integridade das solicitudes presentadas. A continuación, publicarase a lista provisional de admitidos e excluídos, mediante anuncio publicado no taboleiro de edictos do Concello e na páxina web municipal www.ferrol.es. O dito anuncio abrirá un período de alegacións á lista provisional de 10 días hábiles, durante os cales calquera interesado poderá subsanar os erros ou omisións advertidas na súa solicitude, alegar canto estime oportuno na defensa dos seus intereses ou presentar un horario alternativo nas franxas horarias ou instalacións sen ocupar. Á vista das alegacións, documentos e demais antecedentes, aprobarase a lista definitiva de admitidos e excluídos, que será exposta ao público 6.-Orde de prelación de solicitudes. A orde de prelación de solicitudes será o resultado de aplicar os criterios obxectivos recollidos nas presentes bases e unicamente no suposto de que dúas ou máis entidades soliciten a mesma instalación deportiva e na mesma franxa horaria.7.-Criterios obxectivos da orde de prevalenza de solicitudes.1.- Inscrición no Rexistro de entidades deportivas do extinguido Patronato Municipal de deportes ou no Rexistro Municipal de Entidades Cidadás do Concello de Ferrol baixo o sector Deportes.2.-Exclusividade da instalación para a práctica desa modalidade deportiva. Prevalecerá a solicitude daquela entidade que por motivos técnicos só poida desenvolver a súa práctica na instalación solicitada.3.- División na que compite o equipo para a que o Club ou entidade solicita pista e horario. Prevalecerá a división máis alta dos clubs solicitantes. Para a acreditación da división na que compite, tal e como se recolle no artigo 3 destas bases, é obrigatorio adxuntar a copia da inscrición do equipo na competición. No caso de equipos que xoguen fases de ascenso de división durante a tramitación do procedemento, tomarase como referencia a división que acrediten dentro do prazo de presentación de solicitudes. Prevalecerán as solicitudes efectuadas para actividades que teñan como destinatarios usuarios nados no 2009 e posteriores, cando estas se efectúen para o horario de 16:00 a 18:00 horas.4.- Maior antigüidade do club no uso da mesma instalación deportiva e coa mesa franxa horaria.8.-Límites dos contidos das solicitudes. Cada entidade deportiva unicamente poderá presentar unha solicitude por cada un dos equipos dos que dispoña. No suposto de que unha entidade deportiva presente máis dunha solicitude por equipo unicamente terase en conta a primeira en ter entrada no rexistro municipal. Con carácter xeral, cada solicitude unicamente poderá abranguer o uso dunha instalación municipal por un tempo máximo de 4 h/semana. Excepcionalmente e previo informe motivado do persoal técnico competente (coordinadora municipal de deportes) poderase aumentar este máximo de horas, previa ponderación das circunstancias que concorran en cada caso (categoría na que compite, demanda na franxa horaria solicitada.). No suposto de quedar franxas horarias ou instalacións sen ocupar poderanse outorgar ás entidades, asociacións, clubes que a soliciten atendendo ao estrito orde de entrada no rexistro municipal e cos mesmos límites horarios establecidos no procedemento ordinario (4h/semana). Unicamente teranse en conta as presentadas unha vez publicada a lista definitiva de adxudicacións.9.- Causas de perda do dereito de uso da instalación. Serán motivos de revogación da autorización de uso das instalacións: • No suposto de instalacións deportivas municipais: o incumprimento dalgún dos artigos recollidos no Regulamento de réxime interno de instalacións deportivas publicado no BOP de 30 de decembro de 2010. • Nos supostos de pistas escolares: o incumprimento da normativa recollida no Anexo IV das presentes bases. Ase mesmo, serán motivos de revogación: - A cesión a terceiros da autorización de uso da instalación concedida. -O emprego dos horarios autorizados para equipos distintos, dentro da mesma entidade, do beneficiario da autorización. - A non comunicación de forma reiterada (máximo dúas ocasións) á Concellería de deportes do non uso voluntario e/ou previsible das instalacións nos horarios autorizados. Esta comunicación realizarase ao correo electrónico deportes@ferrol. es como cunha antelación de 24 horas. A revogación da autorización por calquera dos motivos enumerados neste artigo conlevará ademais á perda do dereito a participar na convocatoria para o outorgamento de autorizacións para utilización de instalacións deportivas e pistas escolares na tempada 2017/2018.10.- Obriga de comunicación de renuncia. No caso de renuncia parcial ou total das horas adxudicadas, as entidades autorizadas deberán comunicalo a través de escrito presentado no Rexistro municipal aos efectos de poñer a disposición do resto de entidades deportivas as horas non empregadas.11.-Natureza das autorizacións a outorgar. As autorizacións que se outorguen ao amparo da presente convocatoria teñen a natureza de autorizacións demaniais e rexeranse polo disposto no artigo 92 da Lei 33/2003, de 3 de novembro, de Patrimonio das Administracións Públicas, e en especial no referente a que as ditas autorizacións poderán ser revocadas unilateralmente pola Administración concedente en calquera momento por razóns de interese público, sen xerar dereito a indemnización, cando resulten incompatibles coas condicións xerais aprobadas con posterioridade, produzan danos no dominio público, impidan a súa utilización para actividades de maior interese público ou menoscaben o uso xeral. Ferrol 6 de outubro de 2016 O alcalde Jorge Juan Suárez Fernández En Ferrol a. de. de 2016 Asdo:. Sinatura do representante e selo da entidade. En Ferrol a. de. de 2016 Asdo:. Sinatura do representante e selo da entidade. En Ferrol a. de. de 2016 Asdo:. Sinatura do representante e selo da entidade. En Ferrol a. de. de 2016 Asdo:. Sinatura do representante e selo da entidade. NORMAS PARA O USO DAS PISTAS POLIDEPORTIVAS DOS COLEXIOS PÚBLICOS POR ENTIDADES ALLEAS AUTORIZADAS POLO CONCELLO DE FERROL 1.- Os responsables das entidades autorizadas comprométense ao respecto e bo uso das instalacións e do material do centro que se atope no interior do recinto deportivo.2.- As entidades responsabilizaranse dos desperfectos e a suciedade ocasionados polos membros daquela no tempo de uso autorizado así como no tempo de permanencia no interior do recinto educativo.3.- As entidades que fagan uso do pavillón teñen que estar acompañados por unha persoa responsable, maior de 18 anos ( Adestrador ou delegado). 4.- Non se permitirá a presencia de persoas alleas (incluídos pais, amigos, etc.) durante a celebración dos adestramentos. Así mesmo está prohibida a entrada á instalación de animais de compañía agás cans guía.5.- Non se permite a entrada nas instalacións con alimentos ou bebidas de cristal.6.- Está prohibido fumar na instalación (decreto 113/93). 7.- Queda prohibido o acceso de calquera vehículo (incluídas motos, ciclomotores, bicicletas, patinetes, etc.) ao interior dos pavillóns; só poderán estacionar nas zonas asfaltadas de exterior.8.- Entrégaselles ás entidades unha chave da porta de acceso peonil ao pavillón, da que se responsabilizarán, comprometéndose a non facer copias nin deixarlla a ningunha persoa allea á súa entidade e a entregala nas oficinas da concellería de deportes do Concello de Ferrol ao remate do período de uso autorizado.9.- As entidades comprométense a comunicar o non uso das instalación nos horarios autorizados. O non uso reiterado das mesmas poderá ser causa de revogación da autorización de uso.11.- O incumprimento das normas descritas anteriormente poden dar lugar á revogación da autorización ao uso das instalacións.